Crans-Montana

Crans-Montana on kunta sekä matkailu- ja talviurheilualue Sveitsissä, Valais’n kantonissa.

 Maantiede 
Crans-Montanan kunta sijaitsee Rhônen laakson pohjoisrinteellä, Bernin Alppien etelärinteellä. Kunnan korkein vuori on Schneehore (3 178 m mpy.) Tunnettuja vuoria ovat myös Mont­-Lachaux ja Bella Lui.

 Historia 
Crans-Montanan nimeä on käytetty yleisesti 1990-luvulta alkaen, kun Crans-sur-Sierren, Montana-Vermalan ja Aminonan matkailualueet ryhtyivät markkinointiyhteistyöhön. Crans-Montanan nimi juontaa juurensa Crans-sur-Sierren matkailualueen ja Montanan kunnan nimistä. Alueella on ollut matkailutoimintaa 1890-luvulta alkaen. Crans-sur-Sierreen perustettiin vuonna 1907 majatalo, josta myöhemmin kehittyi golfhotelli ja golfharrastuksen keskus. Montanan ensimmäinen hotelli avattiin vuonna 1892 ja kylpylä vuonna 1901. Talviurheilun nousu alkoi 1950-luvulla.

Crans-Montanan kunta perustettiin vuoden 2017 alussa, kun neljä Chermignonin, Mollensin, Montanan ja Randognen kunnat yhdistyivät. Vuoden 2015 lopussa kunnissa oli yhteensä 10 931 vakinaista asukasta.

Uutenavuotena 2026 Crans-Montanassa tapahtui tuhoisa yökerhopalo.

Talous
Crans-Montana on Sveitsin tärkeimpiä matkailualueita. Se on sekä kesä- että talvimatkailualuetta, jossa sijaitsee laskettelurinteitä, kylpylöitä, kasinoita ja golfkenttiä. Alueen vanhan elinkeinon, maatalouden, merkitys on vähentynyt lähes olemattomiin. Matkailualueena Crans-Montana on kuntaa laajempi käsite: Lensin kunta kuuluu siihen.

Liikenneyhteydet
Crans-Montanaan on maantieyhteys Sierrestä ja Sionista. Linja-auto- ja funikulaariyhteys on Sierrestä. Paikallinen kylien välinen liikenne on hoidettu busseilla. Kulku vuorille tapahtuu monilla köysiradoilla. Sveitsin julkisen liikenteen aikataulut nrot 12.421, 12.422 ja 2221 - 2235

 Väestö 
Crans-Montanassa asui vuonna 2024 Sveitsin tilastokeskuksen mukaan vakituisesti 10 496 ihmistä. Niistä Sveitsissä syntyneitä on 5 843 ja ulkomailla syntyneitä 4 653.

 Lähteet 

Viitteet

 Aiheesta muualla 

Crans-Montanan matkailusivut


*
Luokka:Sveitsin talviurheilukeskukset